ગુજરાતમાં ફરી વરસાદી માહોલ જામ્યો હોય તે રીતે ગુરૂવારે રાજ્યનાં કેટલાક વિસ્તારોમાં વરસાદ નોંધાયો હતો. બીજી તરફ ગણેશ ઉત્સવનો છેલ્લો દિવસ હોવાથી વરસાદે ગણેશ વિસર્જન યાત્રા પર જાણે અણીછાંટણા વરસાવતા ભક્તો પણ હરખાયા હતા. અને યુવા હૈયાઓ ફરીથી હિલોળે ચડ્યા હતા. સૌરાષ્ટ્રનાં અમરેલી – જૂનાગઢ વિસ્તારમાં વરસાદ વરસ્યો હતો. જ્યારે દક્ષિણ ગુજરાતનાં કેટલાક જિલ્લાઓમાં પણ વરસાદ પડ્યો હતો. તો અમદાવાદનાં કેટલાક વિસ્તારોમાં મોડી સાંજે સામાન્ય વરસાદ પડ્યો હતો.